text: Sunnudagin varð skipað fyri lítlari samkomu á Tórsvølli, í samband við at 15 venjarar fingu handað UEFA B-venjaraprógv
text: #000001
text: Tann 10. mars í ár fóru 15 luttakarar, 12 menn og tríggjar kvinnur undir UEFA B-venjaraútbúgvingina, og í juni mánað vóru próvtøkurnar á skránni.
text: #000003
text: Talan hevur verið um eitt orkukrevjandi tíðarskeið, við felagsfundum, skrivligum uppgávum, umframt vitjan av vegleiðara í egnum felagi.
text: #000004
text: Millum evnini, ið UEFA B-venjaraútbúgvingin er bygd á, er videogreining, fysiologi, sálarfrøði, taktisk venjing og taktisk orientering, og harafturat hava nógvar venjingar verið á vøllinum.
text: #000005
text: – Tað hevur verið sera gevandi at fylgt luttakarunum, og tað hevur heilt greitt eisini verið eitt mennandi tíðarskeið fyri tey. Nú er at vóna, at tey gera brúk av útbúgvingini úti í feløgunum, men at tey eisini hava hug at fara víðari á UEFA A-venjaraslkeiðið, tá tað verður aktuelt, sigur Pætur Smith Clementsen, tekniskur stjóri hjá Fótbóltssambandi Føroya.
text: #000006
text: Í løtuni eru 95 venjarar í skrásetingini hjá FSF, ið hava galdandi UEFA B-venjaraprógv.
text: #000007